b'\n_START_ARTICLE_\nVaarallinen nainen (vuoden 1952 elokuva)\n_START_SECTION_\nJuoni\n_START_PARAGRAPH_\nVaarallinen nainen kertoo kovasta naisgangsterista (Crawford) ja h\xc3\xa4nen romansseistaan kahden eri miehen kanssa. Beth saa tiet\xc3\xa4\xc3\xa4, ett\xc3\xa4 h\xc3\xa4n tulee olemaan t\xc3\xa4ysin sokea viikon kuluessa. H\xc3\xa4n hakee apua er\xc3\xa4\xc3\xa4lt\xc3\xa4 silm\xc3\xa4kirurgilta, joka ehk\xc3\xa4 voisi pelastaa Bethin n\xc3\xa4\xc3\xb6n. T\xc3\xa4m\xc3\xa4n prosessin aikana kirurgi my\xc3\xb6s parantaa h\xc3\xa4nen kovaa syd\xc3\xa4nt\xc3\xa4\xc3\xa4n...\n_START_SECTION_\nTuotanto\n_START_PARAGRAPH_\nVaarallinen nainen perustuu Bernard Girardin romaaniin Stab of Pain, jonka pohjalta Daniel Mainwaring ja George Worthing Yates laativat k\xc3\xa4sikirjoituksen. Robert Sisk toimi elokuvan tuottajana ja Warner Bros. tuotantoyhti\xc3\xb6n\xc3\xa4 sek\xc3\xa4 jakelijana. Vaarallinen nainen kuvattiin vuonna 1951.\n_START_SECTION_\nJulkaisu ja vastaanotto\n_START_PARAGRAPH_\nVaarallinen nainen sai ensi-iltansa Yhdysvalloissa 9. helmikuuta vuonna 1952 rajoitetussa levityksess\xc3\xa4. Maanlaajuiseen teatterilevitykseen elokuva p\xc3\xa4\xc3\xa4si 28. helmikuuta. Pian elokuvan ensi-illan j\xc3\xa4lkeen Crawford j\xc3\xa4tti Warner Brothers -studion._NEWLINE_Suomessa elokuva ei saanut esityst\xc3\xa4, koska 13. toukokuuta 1952 Suomen elokuva-arkisto ja Valtion elokuvatarkastamo kielsi elokuvan Suomessa; Vaarallinen nainen sai "KK"-merkinn\xc3\xa4n eli "kokonaan kielletty". Kieltop\xc3\xa4\xc3\xa4t\xc3\xb6s ei ole en\xc3\xa4\xc3\xa4 voimassa._NEWLINE_Bosley Crowther The New York Timesista kutsui elokuvaa "roskaksi" ja New York Herald Tribunen Otis Guernsey, Jr. kuvaili elokuvaa "pitk\xc3\xa4ksi ja tuuliseksi" ja juonta "v\xc3\xa4sytt\xc3\xa4v\xc3\xa4ksi tarinaksi". Vaikka itse elokuva sai huonon vastaanoton kriitikoilta, Crawfordin roolisuorituksesta pidettiin._NEWLINE_Lux Radio Theater l\xc3\xa4hetti 60-minuuttisen radiosovituksen elokuvasta 16. maaliskuuta vuonna 1953, jossa Dennis Morgan uusi elokuvaroolinsa. Vuonna 1972 Town Hallin Legendary Ladies -show\xe2\x80\x99ssa Crawfordilta kysyttiin, ett\xc3\xa4 mink\xc3\xa4 elokuvan tekemist\xc3\xa4 h\xc3\xa4n katuu ja Crawford kertoi yleis\xc3\xb6lle, ett\xc3\xa4 piti Vaarallista naista huonoimpana elokuvanaan. Vaarallinen nainen julkaistiin DVD:lle 23. maaliskuuta vuonna 2009.'